Hei, ja lämpimästi tervetuloa uuteen jaksoon -
sarjassa "Ennalleen asettaminen ja opetuslapseus".
Tänään katsomme, kuinka Jumala voi parantaa hylkäämishaavoista.
Siitä on puhuttu yhdeltä kannalta jo jaksossa 7.
Silloin pääpaino oli siinä, kuinka Jumala voi parantaa vaurioita, -
joita olemme aiheuttaneet itsellemme kielteisillä asenteilla -
sekä sanoilla ja ajatuksilla omasta persoonastamme.
Tänään keskitymme sisäisiin haavoihin ja vaurioihin, -
joita olemme voineet saada, kun toiset ovat laiminlyöneet meitä, -
halveksineet, kiusoitelleet, kiusanneet tai syrjineet meitä.
Kyse voi olla jostakin, mikä tapahtui kauan sitten lapsuudessa, -
tai se voi olla jotakin, minkä keskellä olemme nyt.
Hylkääminen on voinut tapahtua perhepiirissä, -
koulussa tai kaverijoukossa, -
työpaikalla tai seurakunnassa tai jossain muualla.
Hylkääminen voi vahingoittaa meitä kaikilta osin olemustamme: -
henkeä, sielua ja ruumista.
Katsomme, mitä Raamattu sanoo niille, -
jotka ovat kokeneet hylkäämistä, ja mitä tietä pääsee siihen, -
että Jumala parantaa ja eheyttää.
Tavalliseen tapaan rukoilemme yhdessä ohjelman lopuksi.
Tänään pyydämme Jumalan kosketusta ja hoitoa niille, -
jotka kantavat hylkäämisen haavoja ja vaurioita.
ENNALLEEN ASETTAMINEN JA OPETUSLAPSEUS
Jeesus tietää, millaista on, kun hylätään, halveksitaan ja pilkataan.
Yhdessä Raamatun tunnetuimmista profeetallisista katkelmista -
Jesaja kuvailee tulevaa Messiasta, Jeesusta, tällä tavalla: -
Jes. 53:2-3: "Ei ollut hänellä vartta eikä kauneutta; me näimme hänet, -
mutta ei ollut hänellä muotoa, johon me olisimme mielistyneet.
Hän oli ylenkatsottu, ihmisten hylkäämä, -
kipujen mies ja sairauden tuttava, -
jota näkemästä kaikki kasvonsa peittivät, -
halveksittu, jota emme minäkään pitäneet."
Koska Jeesus itse sai kestää paljon hylkäämistä, -
Hän voi ymmärtää meitä ja samastua meihin, -
kun joudumme toisten ihmisten hylkäämiksi.
Mainitsen nopeasti esimerkkejä Jeesuksen kokemasta hylkäämisestä.
Heti syntymänsä jälkeen Hän joutui vaaraan, -
sillä kuningas Herodes yritti murhauttaa Hänet.
Ensimmäiset vuotensa Jeesus eli pakolaisena -
vieraassa maassa, Egyptissä, -
erossa kaikista sukulaisista paitsi vanhemmistaan.
Jeesus itse teki vain hyvää, -
mutta silti uskonnolliset johtajat vainosivat häntä alati.
Jeesuksen kaikkein lähimpien ihmisten joukossa -
oli yksi, joka kielsi Hänet, ja yksi, joka kavalsi Hänet.
Jeesus pahoinpideltiin, hakattiin, ruoskittiin ja ristiinnaulittiin.
Ristiinnaulittaessa Häntä myös nöyryytettiin seksuaalisesti, -
kun Häneltä riisuttiin vaatteet.
Heprealaiskirjeen kirjoittaja sanoo, että Jeesus oli "kaikessa kiusattu".
Elämässäsi ei siis voi olla mitään, -
mihin Jeesus ei voi samastua.
Heprealaiskirjeen kirjoittaja sanoo: (Hepr. 4:15) -
"Ei meillä ole sellainen ylimmäinen pappi, -
joka ei voi sääliä meidän heikkouksiamme, -
vaan joka on ollut kaikessa kiusattu samalla lailla kuin mekin, -
kuitenkin ilman syntiä."
Tiedä, että Jeesus todellakin koki elämässään sellaista, -
minkä ansiosta Hänen on helppo samastua sinuun -
niissä vaikeissa elämänkokemuksissa, -
joita sinulla on ollut tai joiden keskellä ehkä yhä olet.
Jeesus ymmärtää aivan hyvin, millaista on olla sinä.
Hänellä on myötätuntoa. Hän tietää ja ymmärtää tunteesi, -
ja Hän haluaa kovasti päästä kantamaan raskaita taakkojasi, -
jotta sinä saat levätä.
Eräässä vertauksessa Jeesus sanoi: -
"Kuningas vastaa ja sanoo heille: 'Totisesti minä sanon teille: -
kaikki, mitä olette tehneet yhdelle näistä minun vähimmistä veljistäni, -
sen te olette tehneet minulle.'"
Tämä jae on hyvin syvällinen, -
mutta sen voi tulkita niin, että kun ihmiset tekevät pahaa sinulle, -
he tekevät pahaa Jeesukselle, sillä sen, mitä he tekevät sinua vastaan -
he tekevät samaan aikaan myös Häntä vastaan.
Jumalan alkuperäinen, täydellinen suunnitelma sinua varten -
ei ollut, että joutuisit kestämään hylkäämistä ja kärsimystä.
Luomiskertomuksessa sanotaan: "Ja Jumala katsoi kaikkea, -
mitä hän tehnyt oli, ja katso, se oli sangen hyvää."
Jumalan suunnitelmaan ei siis kuulunut, että kokisit hylkäämistä, -
syrjimistä, surua, tuskaa, syntiä tai häpeää.
Kaikki tämä ja paljon muutakin -
ilmaantui siksi, että ihminen päätti kapinoida Jumalaa vastaan.
Jumala loi sinuun ja kaikkiin ihmisiin tarpeen saada rakkautta, -
kunnioitusta ja rohkaisua sekä kokea yhteenkuuluvuutta.
Ei sinussa ole mitään vikaa siksi, että sinulla on sellaisia tarpeita.
Se on osa Jumalan hyvää suunnitelmaa.
Kun saat kokea tuollaisia myönteisiä asioita, -
vahvistut ja rakennut sisimmässäsi.
Saat ravintoa, jotta voit kasvaa vahvaksi hengessäsi, -
kuten tämä puu, -
joka kasvaa vahvaksi, koska maaperässä on hyviä asioita.
Mitä vahvemmaksi tulet minuudeltasi ja itsetunnoltasi, -
sitä vankemmaksi tulee pohja, jonka päällä seisot.
Juurrut syvälle, jotta selviät paremmin tulevista myrskyistä.
Paljon hylkäämistä kokenut ihminen taas -
ei ole saanut kasvaa yhtä vahvaksi hengessään.
Juuret eivät ulotu läheskään yhtä syvälle, -
elämän myrskyistä ei ehkä selviydy yhtä hyvin.
Jumala halusi, että kokisit hyväksyntää ja yhteenkuuluvuutta -
sekä suhteissa toisiin ihmisiin että suhteessa Jumalaan.
Paavali kirjoittaa: -
(Ef. 2:19) "Te ette siis enää ole vieraita ja muukalaisia, -
vaan kuulutte Jumalan perheeseen, -
samaan kansaan kuin pyhät." (1992-käännös)
Yksi hyvin tärkeä sana on "kuulutte".
Jumalan tahto on, että syvällä sydämessäsi lepäisit tietäen, -
että olet Hänen lapsensa, -
että olet ehdoitta rakastettu ja hyväksytty.
Jotta saisit kuulua Jumalan perheeseen, ei tarvita muuta kuin -
että olet vastaanottanut pelastuksen Jeesuksessa Kristuksessa.
Jumala on pannut henkeesi identiteettisi, -
itsetuntosi ja minäkuvasi.
Rakennut hengessäsi -
eli identiteetissäsi, itsetunnossasi ja minäkuvassasi, -
jos ympärilläsi on ihmisiä, joilta saat rakkautta ja hyväksyntää; -
ihmisiä, jotka kehonkielellään ja käytöksellään viestivät, -
että pitävät sinusta ja haluavat olla kanssasi.
Kasvaminen vahvaksi hengessään tarkoittaakin paljon enemmän -
kuin vain sitä, mitä yleensä pidämme hengellisinä asioina, -
kuten Jumalan sana, rukous, seurakuntayhteys.
Hylkääminen vahingoittaa meitä ennen kaikkea identiteetiltämme, -
joka siis on hengessämme.
Vaurio syvenee, jos se johtuu meille läheisistä ihmisistä.
Siitä tulee syvä, jos se syntyy varhain elämässä, -
ja jatkuva hyljeksiminen -
vahingoittaa meitä syvemmältä kuin yksittäinen tilanne.
Koska syvimmät hylkäämishaavat -
ovat ihmissydämen kaikkein syvimmässä kohdassa, -
identiteetissä, -
parantuminen sellaisista vaurioista ei tapahdu hetkessä.
Voimme kuvata elämäämme talona, -
ja elämämme talo ei kaipaa vain maalia ja uusia tapetteja.
Täytyy mennä talon alle tekemään jotakin perustuksille.
Sitä työtä ei voi tehdä nopeasti, sillä kun jo perustuksissa on vikaa, -
täytyy niiden lujittamisprosessi hoitaa siten, -
ettei taloon tule lisää vaurioita.
Ei Jumala tule hengellisellä kauhakuormaajalla, -
vaan työskentelee huolellisesti käsin, hitaasti ja varoen, -
jotta ei aiheuttaisi talolle lisää vahinkoa.
Vain Jumala tietää, kuinka tämä parantamisprosessi pitää hoitaa, -
koska Hänellä on elämäsi talon alkuperäispiirustukset.
Jumala myös tietää kaiken, mitä olet elämäsi aikana kokenut.
Jumala kyllä tietää, mikä kaikki voi mennä pieleen, -
jos käytetään iskuporakonetta, kun pitäisi valita pinsetti.
Kun Jumala siis parantaa hitaiden prosessien kautta, -
se ei johdu siitä, että Hän viivyttelisi, -
vaan siitä, että Hän tietää, mistä koituu toivottu tulos.
Haasteenamme on se, että usein luulemme tietävämme paremmin.
Emme ehkä usko niin päässämme, tietoisesti ajatellen, -
mutta koko käytöksemme osoittaa, -
että sydämessämme luulemme tietävämme paremmin kuin Jumala.
Rukouksissamme olemme valitettavan usein innokkaampia -
kertomaan Jumalalle, miten Hänen mielestämme pitäisi toimia, -
kuin kuuntelemaan, mitä asiaa Jumalalla voi meille olla.
Valitettavasti hylkäämisestä seuraa yleensä se, -
ettemme ole varmoja Jumalan rakkaudesta ja hyväksynnästä.
Se, että olemme tulleet toisten ihmisten hylkäämäksi, -
voi asettua pilven tavoin meidän ja Jumalan väliin.
Emme oikein näe Jumalan rakkautta ja hyväksyntää, -
vaan ajattelemme, että Jumalakin hylkää meidät.
Totuus on, että Jumala ei hylkää ihmistä, -
joka on Kristuksessa.
Paavali kirjoittaakin Roomalaiskirjeessä 8:1: -
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat."
Kristuksessa sinulla on siis Jumalan ehdoton hyväksyntä, -
vahvistus, rohkaisu ja rakkaus.
Toki saattaa olla niin, että koet Jumalan tuominneen sinut, -
mutta totuus on, että Jumala itse asiassa hyväksyy sinut.
Kokemuksesi ei siis ehkä vastaa todellisuutta.
Tässä tilanteessa Jumala haluaa hartaasti saada pois pilven, -
joka estää sinua ottamasta vastaan Hänen ehdotonta rakkauttaan.
Joutuminen toisten ihmisten hylkäämäksi voi siis -
tuhota suhteesi sekä ihmisiin että Jumalaan.
Ja kuten näimme jaksossa 7, se voi tuhota myös suhteesi itseesi.
Hylkääminen on siis hyvin tehokas ase vihollisellemme, -
joka haluaa vain varastaa, tappaa ja tuhota.
Ensimmäinen Mooseksen kirja kertoo Joosefin kärsimästä hylkäämisestä.
Hänen veljensä myivät hänet orjaksi, -
häntä syytettiin aiheetta raiskauksesta, hän joutui vankilaan.
Ja kun hän olisi voinut saada apua vapautumiseen, hänet unohdettiin.
Paljon hylkäämistä koki toinenkin Raamatun henkilö, Daavid.
Hänen veljensä vähättelivät häntä.
Daavidilla oli enemmän rohkeutta ja vähemmän pelkoa kuin heillä, -
kun hän kohtasi Goljat-soturin.
Sitä hänen veljensä eivät oikein sulattaneet.
Sitten Daavidia vainosi pitkän aikaa kuningas Saul, -
joka tuli kateelliseksi, kun kansa ylisti Daavidin voittoa Goljatista.
Tekee kipeää tulla kaikkein lähimpien ihmistensä hylkäämäksi.
Sekä Daavidilla että Joosefilla oli kyse perhepiiristä.
Myös Jeesuksen hylkäsi yksi hänen läheisimmistä ystävistään.
Jumala siis ymmärtää tuskan, jota koet, -
jos joku sinulle erittäin läheinen on pettänyt sinua.
Hän haluaa kovasti lohduttaa ja rohkaista sinua.
Vaikka ihmissuhteita ei ehkä koskaan saada palautettua ennalleen, -
Jumalan on aina mahdollista eheyttää sinut, -
jos vilpittömästi ja avoimesti etsit Häntä.
Sekä Joosef että Daavid luottivat Jumalaan ja eheytyivät.
Mutta molemmat saivat odottaa vuosia, ennen kuin tilanne muuttui.
Tänä vaikeana aikana Daavid kirjoitti suuren joukon psalmeja, -
jotka löytyvät Raamatusta.
Sieltä voimme lukea Daavidin epätoivosta -
ja hänen luottamuksestaan Jumalaan.
On kiinnostavaa nähdä, kuinka psalmit vaihtelevat.
Yksi esimerkki on psalmi 57:1―2.
"Daavidin laulu, kun hän pakeni Saulia luolaan.
Jumala, ole minulle armollinen, ole minulle armollinen; -
sillä sinuun minun sieluni turvaa.
Minä turvaan sinun siipiesi suojaan, -
kunnes onnettomuudet ovat ohitse."
Sitten menemme jakeeseen 7.
"Verkon he virittivät minun askelteni tielle, -
painoivat minun sieluni maahan, kaivoivat eteeni kuopan, -
mutta itse he siihen suistuivat.
Jumala, minun sydämeni on valmis, -
minun sydämeni on valmis: minä tahdon veisata ja soittaa."
Tässä näemme, miten Daavidissa vaihtelee -
epätoivo ja hylätyksi tuleminen sekä luottamus Jumalaan.
Olen puhunut monien ihmisten kanssa, -
jotka ovat saaneet syvimmät hylkäämishaavansa -
kristillisen yhteisön sisällä.
Eräs nainen palveli seurakunnan laulu- ja musiikkityössä.
Pitkään aikaan hänen lahjojaan ja palveluksiaan ei kysytty, -
koska seurakunnan johto halusi modernia musiikkityyliä -
ja antoi tilaa vain nuorille ylistyksenjohtajille.
Eräällä kiertävällä julistajalla oli profeetallista terävyyttä -
paljastaa Jumalan tahdon vastaiset asiat ja kutsua parannukseen.
Tämä ei sopinut kuulijoille.
Lopulta vain muutama yksittäinen seurakunta -
kutsui miehen puhumaan.
Olen puhunut ihmisten kanssa, -
jotka ilman mitään varsinaista syytä on suljettu seurakunnan ulkopuolelle.
Toiset ovat kokeneet, että ihmiset eivät enää puhu heidän kanssaan.
Daavid kuvaa sellaisia kokemuksia -
psalmin 55 jakeesta 13 alkaen.
Ps. 55:13―15 "Ei minua herjaa vihollinen ― sen minä kestäisin ―
eikä minua vastaan ylvästele minun vihamieheni ―
hänen edestään minä voisin lymytä, -
vaan sinä, minun vertaiseni, sinä, minun ystäväni ja uskottuni, -
jonka kanssa me elimme suloisessa sovussa, -
yhdessä vaelsimme Jumalan huoneeseen juhlakansan kohinassa!"
Tällainen aiheuttaa syviä haavoja ihmisen henkeen.
Moni tällaista kokenut on valitettavasti lähtenyt kristillisestä yhteisöstä.
He yrittävät epätoivoisesti selviytyä kristittyinä omin päin.
Se on vaikeaa, eikä Jumala ole tarkoittanut, -
että kristitty eläisi ilman hengellistä yhteyttä toisiin uskoviin.
Grillihiilet pysyvät hehkuvina, kun ne ovat tiiviisti lähekkäin, -
grillihiili hiipuu, jos sen ottaa pois muiden hiilien joukosta.
Jos olet yksi niistä, -
jotka ovat kokeneet hylkäämistä seurakunnassa, -
niin tiedä, että Jumala ei hyväksy moista hylkäämistä.
Minkä kristityt tekivät sinulle, he tekivät Jeesukselle, kuten luimme: -
"Mitä olette tehneet yhdelle [...] vähimmistä veljistäni, -
sen te olette tehneet minulle."
Jeesus siis samastuu sinuun ja haluaa kovasti, -
että haavasi parantuvat ja eheytyvät -
ja että hiljalleen löydät paikkasi hyvästä kristillisestä yhteisöstä.
Rukoilen kohta sinun puolestasi, joka olet kokenut hylkäämistä -
ja koet kantavasi hylkäämishaavoja sydämessäsi.
Ehkä olet ollut monissa eri suhteissa, jotka ovat haavoittaneet.
Pyydä Jumalalta, että Hän auttaa sinua valitsemaan -
yhden sellaisen suhteen tai tilanteen -
ja keskittymään juuri siihen, kun rukoilemme.
Kokemukseni mukaan saamme paljon selvempiä rukousvastauksia, -
kun tiedämme tarkalleen, mitä rukous koskee.
Myöhemmin voit saman mallin mukaan -
sisällyttää rukoukseen muut suhteet ja tilanteet, -
jotka ovat aiheuttaneet sinulle hylkäämishaavoja.
Nyt olen vähän aikaa hiljaa, jotta saat ajatella jotain tilannetta, -
jonka haluat tuoda Jumalalle rukouksessa.
Aikaa rukoilla.
Jos olet nähnyt sarjan aiemmat jaksot, -
et varmaan ylläty siitä, että alkajaisiksi -
saat päättää antavasi anteeksi hylkääjällesi tai hylkääjillesi.
Jos haavat ovat syviä, -
anteeksi antaminen voi olla pitkällinen prosessi, -
mutta prosessi alkaa, kun päätät, että haluat antaa anteeksi.
Ilman anteeksiantoasi Jumala ei voi vapauttaa sinua -
siitä, mikä sinua sitoo, sillä Hän ei koskaan vapauta ketään -
mistään eikä kenestäkään, josta ihminen itse päättää pitää kiinni.
Jumala kunnioittaa vapaata tahtoamme.
Nyt luen rukouksen ensin, -
ja sitten saat mahdollisuuden rukoilla itse.
Sen jälkeen esitän joitakin rukouksia puolestasi.
Rukous kuuluu näin: -
"Rakas taivaallinen Isä, kiitän Sinua siitä, -
että Jeesuksen täytetyn ristintyön kautta -
on mahdollista parantua ja eheytyä kaikista hylkäämishaavoista.
Nyt tuon Sinulle sen, mitä tapahtui, kun..."
Tässä kohtaa voit mainita ihmisen, jota asia koskee, -
esimerkiksi: "kun Leif altisti minut hylkäämiselle, koska..."
Ilmaise yksinkertaisesti, mitä tapahtui.
"Päätän nyt, että Sinun avullasi annan anteeksi..."
Tässä lausut jälleen nimen.
"...sen, mitä tapahtui, ja pyydän, että vapautat minut -
kaikesta, mikä sitoo minua niihin ihmisiin ja tapahtumiin.
Jeesuksen nimessä. Aamen."
Nyt voit rukoilla.
"Rakas taivaallinen Isä, kiitän sinua siitä, -
että Jeesuksen täytetyn ristintyön kautta -
on mahdollista parantua ja eheytyä kaikista hylkäämishaavoista.
Nyt tuon Sinulle sen, mitä tapahtui, -
kun..." (nimi) "altisti minut hylkäämiselle, koska...
Päätän nyt, että Sinun avullasi -
annan anteeksi ...lle sen, mitä tapahtui, -
ja pyydän, että vapautat minut kaikesta, mikä sitoo minua -
niihin ihmisiin ja tapahtumiin. Jeesuksen nimessä. Aamen."
Taivaallinen Isä, kiitän Sinua siitä, että kuulit rukouksen, -
jonka veljeni ja sisareni rukoilivat.
Kiitos, että saat sen, mistä olemme puhuneet maan päällä, -
tulemaan todellisuudeksi hengellisessä maailmassa.
Vapauta meidät kaikesta, mikä sitoo meitä ihmisiin, -
jotka hylkäsivät meidät.
Ota meiltä pois raskas taakka, -
joka tuli elämäämme sen tapauksen kautta.
Anna meille takaisin kaikki, mikä meiltä on varastettu.
Pyydän, että asetat Jeesuksen ristin -
meidän ja asianomaisten ihmisten väliin -
sekä meidän ja kokemiemme tapahtumien väliin.
Nyt sanon suoraan: Jeesuksen Kristuksen nimessä -
vihollisella ei ole enää mitään oikeutta -
lannistaa ja piinata sinua näillä koetuksilla.
Mikään tästä ei enää pidä sinua otteessaan, -
vaan se on Jeesuksen huostassa.
Jos vihollinen yrittää mennä siitä ovesta, -
hän ei enää pääse sinun luoksesi vaan ainoastaan Jeesuksen luokse.
Pyydän siis Sinua, Jumala, parantamaan hylkäämishaavat, -
joita veljeni tai sisareni on tämän tapauksen kautta saanut.
Tule syvään tuskaan, joka siellä on.
Anna lohdutuksesi, anna joka ainoan tuntea, -
että Sinä et ole hylännyt heitä, -
vaan ymmärrät, millaista oli ja on olla juuri he.
Katkelma sarjasta "Henkilökohtaisesti Ingemar".
Sarja esitetään suomeksi tammikuusta alkaen.
"Som när ett barn kommer hem om kvällen"
Sanat ja sävel Göte Strandsjö
"Niin kuin kokee lapsi tullessaan kotiin illalla -
ja vastassa on lämmin syli, -
koin minäkin, kun tulin Jumalan yhteyteen.
Tunsin, että nyt olen kotona.
Jumalan suuressa huoneessa oli paikka, -
paikka, joka odotti minua, -
ja tunsin: täällä olen kotona.
Haluan olla lapsi Jumalan kodissa."
Kiitos, Jumala, että otat meidät vastaan avosylin.
Rakastat meitä ja hyväksyt meidät ehdoitta.
Sinun yhteydessäsi ei ole tuomiota eikä hylkäämistä ihmiselle, -
joka on Jeesuksessa Kristuksessa.
Kutsumme Sinut nyt sydämemme perimmäisiin huoneisiin.
Paranna ja eheytä meidät identiteetiltämme ja minäkuvaltamme.
Auta meitä todella uskomaan, että rakastat meitä, -
auta, että uskaltaisimme antaa rakastaa itseämme.
Ja anna meille takaisin kyky -
rakastaa myös itseämme ja hyväksyä myös itsemme.
Rukoilemme Jeesuksen nimessä. Aamen.
Ehkä koet juuri nyt, että mieleesi pakkautuu paljon tunteita.
Se on hyvä merkki.
Parantumisprosessiin kuuluu se, -
että torjuttujen tunteiden pitää päästä esiin ja ulos.
Jos kannat mukana suurempaa varastoa torjuttuja tunteita -
kuin mistä selviät yhdellä kertaa, Jumala varmasti huolehtii siitä, -
että esiin ei tule kerralla enempää kuin pystyt käsittelemään.
Yksi tunne, jota monet ihmiset kantavat mukanaan, on pettymys.
Voimme olla pettyneitä ihmisiin, jotka haavoittivat meitä.
Mutta taustalla voi piillä myös pettymys Jumalaan.
Miksi Jumala salli minun käydä läpi kaiken tämän?
Monet ovat torjuneet tämän pettymyksen, -
koska luulevat, ettei kristitty saa olla pettynyt Jumalaan.
Seuraavassa jaksossa katsomme, miten asianlaita on.
Saanko olla pettynyt Jumalaan?
Nyt toivotan sinulle siunattua viikkoa.
Jeesus on tie, totuus ja elämä.
Toivomme ja rukoilemme, että kaikki ihmiset -
kuulisivat Jumalan ilosanoman eheytymisestä Jeesuksen kautta.
Median ja television kautta tavoitetaan monia, joten rukoile, -
että ohjelmat tavoittaisivat ne, jotka tarvitsevat tätä eniten.
Jos mahdollista, anna myös taloudellista tukea.
Kiitos rukouksistasi ja tuestasi.
Jos tunnet tarvetta käsitellä näitä asioita syvällisemmin, -
olet tervetullut Ellel Ministries Finland ry:n kursseille.
Katso lisää osoitteesta ellel.fi.
Suomennos: Marja Sevón Ellel Ministries Finland ry